
192 DR.31.3.2010 

 
 Datuk Dr. S. Subramaniam: Kemudian saya akan beri peluang. Tentang 
gaji minimum dan gaji rendah yang diberi oleh beberapa majikan di dalam negara 
kita, kerajaan telah mengambil pelbagai jenis langkah untuk memastikan gaji yang 
lebih munasabah diberi. Baru-baru ini kita sedang dalam usaha untuk mendapat 
pandangan daripada rakyat jelata dan stakeholders di dalam hal ini untuk memberi 
pandangan bagi membantu kerajaan dalam usaha untuk membuat keputusan 
tentang pelaksanaan gaji minimum. Ini kerana ada pandangan-pandangan yang 
berbeza dalam hal ini. Ada mereka yang menyokong meletakkan satu gaji 
minimum manakala ada pihak yang lain yang memberikan pandangan berbeza.   

 Oleh itu kerajaan sebelum membuat satu keputusan yang tepat di dalam 
hal ini, mesti mengambil kira segala implikasi daripadanya dan implikasi daripada 
melaksanakan gaji minimum supaya ia mendatangkan kebaikan kepada rakyat 
kita.  Salah satu daripada langkah yang telah diambil ialah melalui Majlis 
Penetapan Gaji untuk satu sektor tertentu iaitu sektor pengawal keselamatan, di 
mana satu kajian telah dibuat dan kita berharap membuat pengumuman di dalam 
hal ini dalam beberapa bulan ini. Dipersilakan. 

 Datuk Dr. Marcus Makin Mojigoh [Putatan]:  Terima kasih Yang 
Berhormat Menteri. Saya ada U-turn sedikit, soal pekerja-pekerja yang terpedaya 
oleh agen-agen yang mengiklankan dalam surat-surat khabar tempatan. Jadi Yang 
Berhormat sentuh soal kempen kepada Ketua Kampung itu, itu saya sendiri tidak 
tahu sebagai wakil rakyat. Saya rasa ini harus diperbetulkan sebab ini saya rasa 
kementerian atau jabatan guru dalam kes ini tidak buat begitu.   

 Itu saya fikir kenyataan yang belum betul. Saya harap kementerian dapat 
melihat dan memantau segala iklan-iklan agen-agen ini yang mengambil kononnya 
pekerja-pekerja yang sedia ada di Singapura dan di Semenanjung itu. Jadi ramai 
antara belia-belia kita mengemis di Kuala Lumpur. Jadi ini telah pun diluahkan 
oleh sahabat-sahabat saya dari negeri Sabah. Saya harap kementerian dapat 
membantu terutama sekali belia-belia ini supaya mereka ini tidak terjerumus 
dengan gejala-gejala yang tidak diingini seperti dadah, masalah sosial dan 
sebagainya. Apakah tindakan yang sudah dilaksanakan oleh pihak kementerian 
dalam soal ini? 

 Datuk Dr. S. Subramaniam: Terima kasih Yang Berhormat. Apa yang 
saya sebut tentang taklimat yang diberi itu adalah memang betul. Daripada butiran 
yang kita ada, 700 orang Ketua Kampung di negeri Sabah - mungkin tidak 
memberitahu kepada Ahli-ahli Parlimen. Saya akan minta Jabatan Tenaga Kerja di 
negeri Sabah untuk melibatkan peranan Ahli Parlimen di dalam hal ini. Juga untuk 
bantu mereka yang ada di Semenanjung di mana baru-baru ini kita telah membaca 
beberapa berita tentang isu-isu yang dihadapi oleh mereka yang datang dari 
Sabah untuk cari kerja di Semenanjung. 

 Baru-baru ini apa yang kementerian saya sudah buat ialah kita telah 
mengadakan kempen di tempat-tempat khusus seperti di Puduraya dan tempat-
tempat di mana mereka berkumpul supaya dapat membantu mereka untuk 
mendapat kerja.  Dalam usaha ini, dalam beberapa minggu ini kita telah 
membantu lebih daripada 20 orang daripada kumpulan itu untuk mendapat kerja di 
dalam beberapa majikan yang ada dan proses ini sedang diusahakan tiap-tiap 
minggu di kawasan-kawasan tertentu.   

 Yang Berhormat Kuala Langat juga telah bangkit tentang isu perbezaan di 
dalam perjanjian bersama yang dibuat di antara MAS dan Kesatuan Pekerja-
pekerja MAS  tentang jumlah hari bersalin, faedah bersalin yang diberi kepada 
female ground crew dan cabin crew yang berbeza. Ini ialah satu perjanjian 
bersama yang telah disetujui oleh dua pihak iaitu Kesatuan Sekerja dan majikan. 



Datuk Dr. S. Subramaniam: Kemudian saya akan beri peluang. Tentang gaji minimum dan gaji rendah yang diberi oleh beberapa majikan di dalam negara kita, kerajaan telah mengambil pelbagai jenis langkah untuk memastikan gaji yang lebih munasabah diberi. Baru-baru ini kita sedang dalam usaha untuk mendapat pandangan daripada rakyat jelata dan stakeholders di dalam hal ini untuk memberi pandangan bagi membantu kerajaan dalam usaha untuk membuat keputusan tentang pelaksanaan gaji minimum. Ini kerana ada pandangan-pandangan yang berbeza dalam hal ini. Ada mereka yang menyokong meletakkan satu gaji minimum manakala ada pihak yang lain yang memberikan pandangan berbeza. Oleh itu kerajaan sebelum membuat satu keputusan yang tepat di dalam hal ini, mesti mengambil kira segala implikasi daripadanya dan implikasi daripada melaksanakan gaji minimum supaya ia mendatangkan kebaikan kepada rakyat kita. Salah satu daripada langkah yang telah diambil ialah melalui Majlis Penetapan Gaji untuk satu sektor tertentu iaitu sektor pengawal keselamatan, di mana satu kajian telah dibuat dan kita berharap membuat pengumuman di dalam hal ini dalam beberapa bulan ini. Dipersilakan. Datuk Dr. Marcus Makin Mojigoh [Putatan]: Terima kasih Yang Berhormat Menteri. Saya ada U-turn sedikit, soal pekerja-pekerja yang terpedaya oleh agen-agen yang mengiklankan dalam surat-surat khabar tempatan. Jadi Yang Berhormat sentuh soal kempen kepada Ketua Kampung itu, itu saya sendiri tidak tahu sebagai wakil rakyat. Saya rasa ini harus diperbetulkan sebab ini saya rasa kementerian atau jabatan guru dalam kes ini tidak buat begitu. Itu saya fikir kenyataan yang belum betul. Saya harap kementerian dapat melihat dan memantau segala iklan-iklan agen-agen ini yang mengambil kononnya pekerja-pekerja yang sedia ada di Singapura dan di Semenanjung itu. Jadi ramai antara belia-belia kita mengemis di Kuala Lumpur. Jadi ini telah pun diluahkan oleh sahabat-sahabat saya dari negeri Sabah. Saya harap kementerian dapat membantu terutama sekali belia-belia ini supaya mereka ini tidak terjerumus dengan gejala-gejala yang tidak diingini seperti dadah, masalah sosial dan sebagainya. Apakah tindakan yang sudah dilaksanakan oleh pihak kementerian dalam soal ini?. Datuk Dr. S. Subramaniam: Terima kasih Yang Berhormat. Apa yang saya sebut tentang taklimat yang diberi itu adalah memang betul. Daripada butiran yang kita ada, 700 orang Ketua Kampung di negeri Sabah- mungkin tidak memberitahu kepada Ahli-ahli Parlimen. Saya akan minta Jabatan Tenaga Kerja di negeri Sabah untuk melibatkan peranan Ahli Parlimen di dalam hal ini. Juga untuk bantu mereka yang ada di Semenanjung di mana baru-baru ini kita telah membaca beberapa berita tentang isu-isu yang dihadapi oleh mereka yang datang dari Sabah untuk cari kerja di Semenanjung. Baru-baru ini apa yang kementerian saya sudah buat ialah kita telah mengadakan kempen di tempat-tempat khusus seperti di Puduraya dan tempat- tempat di mana mereka berkumpul supaya dapat membantu mereka untuk mendapat kerja. Dalam usaha ini, dalam beberapa minggu ini kita telah membantu lebih daripada 20 orang daripada kumpulan itu untuk mendapat kerja di dalam beberapa majikan yang ada dan proses ini sedang diusahakan tiap-tiap minggu di kawasan-kawasan tertentu. Yang Berhormat Kuala Langat juga telah bangkit tentang isu perbezaan di dalam perjanjian bersama yang dibuat di antara MAS dan Kesatuan Pekerja- pekerja MAS tentang jumlah hari bersalin, faedah bersalin yang diberi kepada female ground crew dan cabin crew yang berbeza. Ini ialah satu perjanjian bersama yang telah disetujui oleh dua pihak iaitu Kesatuan Sekerja dan majikan.